जी हॅा! ‘‘कमांडो 2’’ के प्रदर्शन से पहले विद्युत जामवाल की हालत ‘थोथा चना बाजे घना’ वाली ही थी. विद्युत जामवाल ने बड़े-बड़े दावे करते हुए कहा था कि पूरे विश्व में एक भी कलाकार या स्टंट मैन नहीं है, जो कि उनकी बराबरी कर सके या उनके जैसा एक्शन व स्टंट कर सके. विद्युत जामवाल इस कदर अहम में चूर थे कि उन्होंने निर्माता पर दबाव डालकर फिल्म ‘कमांडो 2’ को हिंदी के अलावा तमिल व तेलगू भाषा में भी डब करवा कर प्रदर्शित करवाया. इसके बावजूद यह फिल्म तीन दिन में 15 करोड़ 75 लाख ही कमा पायी. जबकि हॉलीवुड फिल्म ‘‘लोगन’’ ने सिर्फ भारत में ही तीन दिन के अंदर सत्रह करोड़ दस लाख रूपए कमा लिए. यहां गौर करने वाली बात यह है कि ‘‘कमांडो 2’’ 2200 स्क्रीन्स में तथा ‘‘लोगन’’ 1400 स्क्रीन्स में ही प्रदर्शित हुई है. यानी कि ‘कमांडो 2’’ के मुकाबले एक तिहाई से भी कम स्क्रीन्स में प्रदर्शित होने के बावजूद ‘‘लोगन’’ ने ज्यादा धन बटोरा है. अब इसी से अंदाजा लगाया जा सकता है कि दर्शक विद्युत जामवाल के एक्षन को कितना पसंद कर रहे हैं.